**ΟΔΗΓΙΕΣ για το μάθημα «ΑΓΓΛΙΚΑ E’ ΔΗΜΟΤΙΚΟΥ»**

Αγαπητά παιδιά,

Θα προσπαθήσουμε να κάνουμε μάθημα χρησιμοποιώντας εργαλεία της eclass.

Στην eclass θα βρίσκετε **εργασίες, ασκήσεις**, **συνδέσμου**ς**, ανακοινώσεις**, **μηνύματα, έγγραφα,** που θα αφορούν τη διεξαγωγή του μαθήματος. Στις **ενότητες** θα βλέπετε τη θεματολογία του μαθήματος και οτιδήποτε θα σας έχει ανατεθεί για την εκάστοτε χρονική περίοδο.

***Ανακοινώσεις***

Κάθε φορά που θα αναρτάται καινούριο υλικό στην eclass (εργασία, άσκηση, σύνδεσμος κλπ), θα σας ενημερώνω με **ανακοίνωση.**

***Εργασίες***

Θα σας ανατίθενται εργασίες που θα χρειάζεται να τις ολοκληρώνετε και να τις μου τις στέλνετε εντός μιας προθεσμίας (7-10 ημέρες).

Θα συμπληρώνετε το αρχείο .doc και θα το ανεβάζετε στην eclass. Υπάρχουν δύο τρόποι:

**α**. Στο περιβάλλον της εργασίας, κάτω από την εκφώνησή της, ώστε να φαίνεται άμεσα ότι έχει υποβληθεί .

ή

**β.** Με μήνυμα στην eclass.

***Απορίες***

Σε περίπτωση που έχετε κάποιο ερώτημα, μπορείτε να μου στέλνετε μήνυμα ή να το εκφράζετε στα μαθήματα σύγχρονης τηλεκπαίδευσης.

Κατανοώ ότι όλα αυτά είναι καινούρια και αρχικά πιθανόν να σας ακούγονται δύσκολα στην πράξη. Έχετε, βέβαια, ένα μεγάλο πλεονέκτημα: την αγάπη για εξερεύνηση. Οπότε, ας θεωρήσετε ότι ξεκινάμε ένα σαφάρι εξερεύνησης της γνώσης με βοηθό μας τον υπολογιστή μας! Μην ξεχάσετε να εφοδιαστείτε με κέφι και επιμονή και σε λίγο καιρό θα είστε πολύ περήφανοι για τον εαυτό σας!

ΚΑΛΗ ΜΑΣ ΑΡΧΗ!